עלווית כהה

עַלְוִית כֵּהָה (שם מדעי: Phylloscopus fuscatus) היא מין של ציפור שיר קטנה בסוג עלווית (לשעבר ממשפחת הסבכיים, כיום במשפחה נפרדת: Phylloscopidae; כאשר הסבכיים משמשים כעל-משפחה)Alström, Per (2006): "Species concepts and their application: insights from the genera Seicercus and Phylloscopus ". המקננת במזרח האזור הפלארקטי.

בישראל היא מזדמנת נדירה, עם כ-27 תצפיות עד היום, רובן במהלך פעילות טיבוע; אם כי בשנים האחרונות חל ריבוי משמעותי בתצפיות.

 טקסונומיה ואטימולוגיה 
שם הסוג Phylloscopus הוא מיוונית עתיקה, מהמילים phullon, "עלה", ו-skopos, "מחפש" (מ- skopeo, "לצפות"). שם המין הספציפי fuscatus הוא מלטינית fuscus - "כהה".

 תת-מינים 
ישנם שני תת-מינים מוכרים:
 P. f. fuscatus (אדוראד בליית', 1842) - מקייצת ומקננת במרכז ומזרח סיביר, צפון-מזרח סין, ועד צפון מונגוליה; וחורפת בדרום ודרום-מזרח אסיה.
 P. f. robustus (ארווין שטרסמן, 1923) - מקייצת ומקננת בצפון-מרכז סין, חורפת בהודו-סין.

 תיאור 
זוהי עלווית הדומה בגודלה ובצורתה לעלווית החורף. היא בינונית-קטנה, בעלת מבנה עדין, קטנה ועדינה באופן בולט מעלווית עבת-מקור. לבוגרים יש גב חום כהה ללא פספוס וחלקים תחתונים חומים-צהבהבים. יש לה פס-גבה בהיר דק למדי ומתוחם היטב, גם לפני העין, והמקור עדין ומחודד. הזוויגים זהים, כמו אצל רוב העלוויות, אבל פרטים צעירים בעלי יותר גוון זיתי בחלקים העליונים. כמו רוב העלוויות, היא אוכלת חרקים, אבל היא תלקט פריטי מזון קטנים אחרים, כולל פירות יער.

היא משחרת אחר מזון בסבך, אבל קופצת מדי פעם כדי לחקור את סביבתה. השירה היא סדרה פשוטה וקצרה של מקטעים החוזרים על עצמם במהירות: "ג'יג'יג'יג'י". והקריאות הן "טק" קשה המזכיר סבכים. הקריאות הן לעיתים קרובות הרמז הראשון לכך שהמין החמקני הזה נוכח, בייחוד רחוק מאזורי הקינון.Pandya, Parvish, Vikrant Choursiya, and Jyoti James. 

 תפוצה ובית גידול 
עלווית זו נודדת וחורפת בדרום אסיה ובדרום-מזרח אסיה. היא מזדמנת לפעמים לצפון אמריקה, אלסקה וקליפורניה.

זוהי ציפור מצויה למדי בתפוצתה, החובבת ביצות טייגה וכרי מרעה לחים; היא מאכלסת מגוון רחב של אזורים בעלי צמחייה צפופה ונמוכה, מיערות פתוחים ועד לשדות שדות חקלאיים. הקן נבנה נמוך בתוך שיח, והתטולה מכילה 5–6 ביצים .

העלווית הכהה נוטה לנדוד עד למערב אירופה באוקטובר, על-אף שהיא מרוחקת כ-3000 ק"מ מאזורי הקינון שלה. היא אף חורפת לעיתים בבריטניה.

 בישראל 
מזדמנת נדירה ביותר ברחבי הארץ, כאשר רוב התצפיות נערכו במהלך פעילות טיבוע; בעיקר בעונות הנדידה, במיוחד בנדידת הסתיו באמצע-סוף אוקטובר.
+תצפיות בעלווית כהה בישראלתאריךפירוט25.03.1989נצפתה באילת31.10.1996נצפתה בקיבוץ לוטן19.10.1997נתפסה במהלך פעילות טיבוע בחוות רם, באר שבע06.12.1997נתפסה במהלך פעילות טיבוע בקיבוץ מעגן מיכאל27.01.1998נצפתה ליד מושב חצבה שבצפון הערבה25.10.2011נתפסה במהלך פעילות טיבוע בשמורת עין אפק12.10.2012נתפסה במהלך פעילות טיבוע באגם ירוחם17.10.2012נמצאה על-ידי הצפר ערן בנקר בתצפית במאגר חולדה16.10.2018נתפסה במהלך פעילות טיבוע בקיבוץ מעיין צבי27.10.2020נתפסה במהלך פעילות טיבוע באגם ירוחם28.10.2020נתפסה במהלך פעילות טיבוע בפארק ראש ציפור22.10.2020נתפסה במהלך פעילות טיבוע בתחנת טיבוע ביצת פולג13.11.2020נצפתה וצולמה בחוף הצוק על-ידי הצפר אלחנן סטון21.04.2021נתפסה במהלך פעילות טיבוע בראש ציפור11.11.2021נתפסה במהלך פעילות טיבוע במעגן מיכאל14.10.2022נמצאה על-ידי הצפרים מיכה מנדל ופיקי איש שלום במאגרי הבשור06.11.2022נתפסה במהלך פעילות טיבוע בחוף פלמחים02.12.2023נתפסה בטיבוע בתחנת טיבוע ביצת פולג27.04.2024נצפתה בפארק ראש ציפור11.10.2024נתפסה בטיבוע בתחנת טיבוע ביצת פולג25.05.2025נצפתה באגם ירוחם25.10.2025נתפסה במהלך פעילות טיבוע בפארק הרצליה 30.10.2025נתפסה במהלך פעילות טיבוע בתחנה לחקר ציפורי עמק חפר, נתפסה שוב ב-06.01.2026 כך שסביר להניח שהפרט חרף במקום31.10.2025נתפסה בטיבוע בתחנת טיבוע ביצת פולג08.11.2025נתפסה בטיבוע בתחנת טיבוע ביצת פולג, פרט שני לעונה12.11.2025נצפתה בפארק לכיש16.11.2025נתפסה בטיבוע בתחנת טיבוע ביצת פולג, פרט שלישי לעונה

 סטטוס 
למין זה טווח תפוצה נרחב, ומגמות האוכלוסייה מוערכות כיציבות, ולכן המין אינו מוגדר כמתקרב לסף פגיעות, ומסווג ברמת סיכון "ללא חשש" על-ידי האיגוד הבינלאומי לשימור הטבע ומשאבי הטבע (IUCN).

 גלריה 

 לקריאה נוספת 

 מיכה מנדל ופיקי איש שלום, לחיי הכישלונות שבדרך: ציפור איכותית לרשימה השנתית ולרשימת החיים, מחברת הנדירים, אתר הצפרות הישראלי, 17 באוקטובר 2022

 קישורים חיצוניים 

 הערות שוליים 

קטגוריה:בעלי חיים שתוארו ב-1842
קטגוריה:טקסונים שתוארו בידי אדוארד בליית
קטגוריה:רוסיה: עופות
קטגוריה:מונגוליה: עופות
קטגוריה:קוריאה הצפונית: עופות
קטגוריה:קוריאה הדרומית: עופות
קטגוריה:סין: עופות
קטגוריה:וייטנאם: עופות
קטגוריה:לאוס: עופות
קטגוריה:קמבודיה: עופות
קטגוריה:תאילנד: עופות
קטגוריה:מיאנמר: עופות
קטגוריה:הממלכה המאוחדת: עופות
קטגוריה:יפן: עופות
קטגוריה:טאיוואן: עופות
קטגוריה:סיביר: עופות
קטגוריה:עלווית